Virgin Killer

Virgin Killer הוא אלבום הסטודיו הרביעי שיצרה להקת הרוק הכבד הגרמנית הסקורפיונז. האלבום הושק בשנת 1976, והיה לאלבומם הראשון שמשך תשומת-לב מחוץ לתחומי אירופה. עטיפת האלבום המקורית, המציגה ילדה בטרום גיל ההתבגרות במערומיה, היוותה סלע מחלוקת בארצות הברית וביתר רחבי העולם; אי לכך, האלבום נמכר גם בעטיפות אחרות. העטיפה מתייחסת לזמן כרוצח התמימות.

בדומה ליתר אלבומי הסקורפיונז בהם לקח חלק הגיטריסט הראשון של הלהקה אולי ג'ון רות': הוא "כשל למשוך תשומת לב מיוחדת בארצות הברית" אך היה "פופולרי למדי ביפן" בה העפיל למקום ה-32 במצעדי הפזמונים.

האלבום היה צעד נוסף בדרכה של הלהקה ממוזיקה פסיכדלית אל הרוק הכבד. המבקר וינסנט ג'פריז מ-Allmusic העריך בדיעבד כי האלבום היה "הראשון מארבע השקות סטודיו שעיצבו את הסקורפיונז ואת הצליל המטאלי שלהם שהיה לימים בעל השפעה רבה." ג'פריז מוסיף ומצביע על הסינגל שעל שמו קרוי האלבום ועל "Pictured Life" ככאלה הנמנים עם "הסינגלים הבולטים ביותר של הסקורפיונז בכל הזמנים."

מספר שירים מהאלבום זכו לגרסאות כיסוי, ביניהם השיר "Yellow Raven" שזכה בשנת 2009 לגרסת כיסוי על ידי להקת המטאל המתקדם השוודית Pain of Salvation.

חברי ההרכב באלבום
 קלאוס מיינה – שירה
 אולי ג'ון רות' - גיטרה, שירה, קולות רקע
 רודולף שנקר - גיטרה חשמלית, קולות רקע
 פרנסיס בוכהולץ - גיטרה בס, קולות רקע
 רודי לנרס - תופים, כלי הקשה
 אחים קירשנינג - סינתיסייזר, קלידים

שירים
צד אחד:
"Pictured Life" (Meine, Roth, Schenker) – 3:21
"Catch Your Train" (Meine, Schenker) – 3:32
"In Your Park" (Meine, Schenker) – 3:39
"Backstage Queen" (Meine, Schenker) – 3:10
"Virgin Killer" (Roth) – 3:41
צד שני:
"Hell Cat" (Roth) – 2:54
"Crying Days" (Meine, Schenker) – 4:36
"Polar Nights" (Roth) – 5:04
"Yellow Raven" (Roth) – 4:58

קישורים חיצוניים

 פרטים על האלבום באתר הרשמי של הסקורפיונז

אלבומי 1976
אלבומי הסקורפיונז
אלבומים באנגלית
מחלוקות סביב טענות לתועבה במוזיקה
אלבומי חברת RCA רקורדס